Verkoolde lyke van polisielede in voertuig gekry | Netwerk24
28 Julie 2021 07:40
Die provinsiale polisiebestuur het in 'n verklaring gesê 'n 72-uur-aksieplan is dadelik ingestel nadat 'n soekspan Dinsdagmiddag op die voertuig afgekom het, sê brig. Sabata Mokgwabone, polisiewoordvoerder in Noordwes, in 'n verklaring.
Die twee polisielede wat dood is, was luidens die verklaring verbonde aan die Mareetsane-polisiekantoor in die Ngaka Modiri Molema-distrik.
"Die twee polisielede was die aand van 26 Julie aan diens besig om op misdaadklagte in die gebied te reageer toe hul bevelvoerder by die gemeenskapsdienssentrum hulle nie meer in die hande kon kry nie.
"Soos die ure verbygegaan het sonder dat hulle kontak gemaak het, het die skofbestuurder na hulle begin soek." Die middag van 27 Julie is twee lyke agter in 'n staatsvoertuig in die bosse by Moseta gekry.
Luidens 'n bron het die polisielede voordat hulle vermis geraak het 'n bakkie voorgekeer met vee wat vermoedelik gesteel is agterop.